Odense Adresse-Contoirs Efterretninger, 1836-03-27
Forholdene imellem de forenede nordamerikanske Stater, og Frankerig antage meer og meer en fredelig Characteer Den 22 f. M. forelagde Præsident Jackson Kongressen et specielt Budskab, hvori han iblandt Andet yttrer: "Aarsagen, hvorfor Storbrittanniens Mægling er antaget, viser sig noksom af den hoslagte Correspondence (imellem den brittiske Charge daffaires og den nordamerikanske Secretair for de udenlandske Anliggender). Fra Frankerigs Side er Mæglingen offentligen antagen (i Kongens Throntale, for den kunde være bekjendt i Washington. Jdet begge Regjeringer paa denne Maade have viist deres Jver for, at anvende ethvert hæderligt Middel for at bilægge Striden, saa er det tillige en Grund til Tilfredshed, at Mæglingen er bleven unødvendig. Under saadanne Omstændigheder kan man tillidsfuld leve i det Haab, at Uenigheden imellem de forenede Stater og Frankerig kun vil have frembragt en temporair Spænding." Jøvrigt erklærede ogsaa dette Budskab det for aldeles nødvendigt, at de forenede Stater sætte deres Sømagt i en saadan Stand, at andre Nationer ikke forledes til at misbruge deres Langmodighed, eller at vente vigtige Fordele af et pludseligt Angreb, være sig paa Handelen, Søkysterne eller de indre Grændser." Clay lod ved denne Leilighed Storbrittanniens høimodige Handlemaade vederfares Retfærdighed, da dets Handel, som en neutral Magt, vilde have vundet ved et Brud imellem Frankerig og de forenede Stater. Texas fortsætter sine Bestræbelser, for at løsrive sig fra Mexico og danne en selvstændig Stat. Efterretningerne derfra naae til den 26 Decbr. Den provisoriske Regjering havde sammenkaldt en Forsamling af Delegater fra ethvert Municipalitet, hvilke skulle forsynes med Fuldmagter, for at raadslaae om Jndførelsen af en varig Regjeringsform. Disse Deelegater eller Deputerede skulle vælges af Folket, og alle frie, hvide Mexicanere af Mandkjøn erholde Stemmeret ved dette Valg; de ved Hæren værende Frivillige maae afgive deres Stemmer ved befuldmægtigede. Antallet af Delegater er 56 og Forsamlingen skal holdes (Da Texas, der den 1 Marts i Staden Washington. - i den sildigere Tid saa ofte omtales, torde være et ubekjendt Land for de fleste af Læserne, vil det næppe være uden Jnteresse, her at finde nogle Smaanddrag af et, i Kjøbenhavnsposten, meddeelt, langt Brev fra en dansk Nybygger i dette Land, der har taget Opholdsted i Dolores, en under Anlæg værende Bye ved den mexicanske Havbugt, hvorfra hans Brev er dateret af 16 Septbr. f. A. Landets Beskaffenhed, Producter a. meddeler han, iblandt andre, følgende bemærkninger: "Climaet er yndigt, her er ingen Vinter, og Sommeren, skjøndt varm, er, paa Grund af de behagelige Vinde, der blæse her, ikke saa trykkende som i Ny-York og andre Dele af Amerika. Aftenerne ere yderst behagelige; de ere ikke stort afkjølende eller kjølige, ikke saa fugtigt kolde som hos os, man sover altid godt om Natten, og finder sig fuldkomment styrket ved Søvnen, og er ikke meget besværet af Muskittoerne. Sukkerrøret voxer frodigt, og da her ingen Frost er, behøver man ikke hvert Aar at plante nye Rør, hvilket er Tilfældet i Louisiana, hvor de næsten hver Vinter affryse. Bomulden er bedre end i Louisiana, Viinstokken voxer her vild; det er nydeligt at see en gammel Eeg omslynget med lutter Ranker. Den cultiverede og fra Spanien indførte Viinstok trives ogsaa meget godt. Figen, Apricos=, Fersken= og Qvædetræet groe her paa fri Land, og bære gode Frugter, Mais og Hvede voxe frodigt; de øvrige Sædarter have vi endnu ikke forsøgt at dyrke; det naturlige Græs er udmærket og meget nærende. Dag, er.